**UGOVOR**

**O PRENOSU KONKURSNOG RJEŠENJA U DRŽAVNU SVOJINU I USTUPANJU IMOVINSKIH I DRUGIH PRAVA**

 Koji dana \_\_\_\_\_\_\_\_\_\_\_\_\_\_\_\_godine zaključuje:

1. Uprava za statistiku, IV proleterske br.2, Podgorica PIB 02011506 koga zastupa, direktorica, dr Gordana Radojević, sa jedne strane kao Naručilac,
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, sa druge strane kao Autor.

 **Član 1**

Predmet Ugovora je regulisanje međusobnih prava i obaveza ugovorenih strana u vezi prenosa konkursnog rješenja, u svojinu države Crne Gore, sa trajnim ustupanjem autorskih i imovinskih prava za autorsko djelo „idejno-grafičko rješenje (logotipa) Uprave za statistiku Crne Gore“, a koje se nalazi u prilogu ovog Ugovora.

 **Član 2**

Ovim Ugovorom Uprava za statistiku postaje trajni vlasnik autorskih prava djela iz člana 1 ovog Ugovora, koja ga dalje ima pravo koristiti i ustupati bez dodatnih odobrenja i ograničenja autora, odnosno bez ikakvog ograničenja, u vremenskom, sadržajnom i prostornom smislu.

Autor ne može, ni pod kojim uslovima, ograničiti pravo Naručioca u vezi autorskog djela.

Autor prenosi na Naručioca sva prava u pogledu korišćenja i objavljivanja u neograničenom broju i na neodređeno vreme autorskog dela koje je predmet ovog ugovora.

 **Član 3**

Nakon zaključenja ovog Ugovora, Autor može, isključivo u svrhe prezentacije svog rada, a uz predhodnu saglasnost Naručioca, koristiti autorsko djelo iz člana 1 ovog Ugovora.

Isključeno je pravo autora da koristi konkursno rješenje u bilo kojem drugom konkursu ili nekom drugom postupku.

Autor se obavezuje da će izabrano konkursno rješenje prilagoditi, ako za tim bude postojalo potrebe.

 **Član 4**

Autor garantuje, da je isključivi autor predloženog rješenja, da predloženo rješenje nije do sada javno objavljivano, niti je u momentu sklapanja ovog Ugovora u bilo kakvoj upotrebi u Crnoj Gori ili inostranstvu, da je isključivi vlasnik svih komponenti predloženog rješenja, kao i da na predloženo rješenje niko drugi ne polaže bilo kakva prava po osnovu raspolaganja istim, a koja bi na bilo koji način onemogućila državu da raspolaže pravima stečenim konkursom, te da će u suprotnom sve obaveze koje eventualno nastanu iz potraživanja trećih obaveza padati na teret Autora.

 **Član 5**

Naručilac posla se obavezuje da na ime naknade za izradu autorskog djela Autoru isplati iznos od 5.000,00 eura (slovima: pet hiljada eura). Naručilac se obavezuje da plati porez na nagradu.

Navedenim iznosom naknade Autor je izmiren u cjelosti i nema pravo od Naručioca, ni po kom osnovu, tražiti dodatne isplate ili ispostaviti bilo kakav imovinsko pravni zahtjev.

**Član 6**

Naručilac ima pravo da autorsko djelo iz člana 1 ovog Ugovora ustupa na dalje korišćenje, bez predhodne dozvole Autora.

 **Član 7**

Za eventualne sporove povodom ovog Ugovora nadležan je sud u Podgorici.

 **Član 8**

Ugovorne strane su saglasne da se na njihova međusobna prava, obaveze i odgovornosti pored odredba ugovora primjenjuju i odgovarajuće odredbe Zakona o obligacionim odnosima i Zakona o žigovima.

 **Član 9**

Ugovor je sačinjen u 5 (pet) istovjetnih primjeraka, od kojih svaki potpisan i ovjeren primjerak predstavlja original. Autor izabranog rešenja vizuelnog identiteta (logotip) Uprave za statistiku zadržava za svoje potrebe 2 (dva) primjerka, a Naručilac 3 (tri) primjerka, od kojih jedan podnosi, uz zahtjev za upis prenosa prava, Zavodu za intelektualnu svojinu.

 **ZA NARUČIOCA**

**Uprava za statsitiku**

**Direktorica**

**dr Gordana Radojević AUTOR**

**\_\_\_\_\_\_\_\_\_\_\_\_\_\_\_\_\_\_\_\_ M.P. \_\_\_\_\_\_\_\_\_\_\_\_\_\_\_\_\_\_\_\_\_**